Chrapanie
Dobrý den zacal som v noci velmi chrapat. A chcem sa spytat či to môže byt z toho že som aj začal brat sprej Budelin novolizer 200 pretože mi bola zistená astma
Dobrý deň
Ďakujeme za Vašu otázku
Chrápanie vzniká kvôli obmedzenej priechodnosti horných dýchacích ciest. Intenzita chrápania sa môže meniť v závislosti od toho, do akej miery je obmedzený vzduch v nose, v ústnej dutine alebo v hrdle. Môže mať mnoho príčin. Medzi rizikové faktory vzniku chrápania patrí anatomická predispozícia, zúžené dýchacie cesty, ochorenia ústnej/nosovej dutiny, nachladnutie, alergie a alergické reakcie, aj astma, stúpajúci vek, mužské pohlavie, nadváha a obezita, konzumácia alkoholu a fajčenie.
Chrápanie sa nenachádza medzi nežiadúcimi účinkami lieku Budelin Novolizer 200. Avšak boli sledované vedľajšie účinky ako je zachrípnutie, kašeľ a podráždenie hrdla, ktoré môžu ovplyvniť chrápanie.
Žiaľ v našej kompetencii nie je určiť príčinu chrápania, pret je potrebné kontaktovať Vášho lekára, ktorý na základe vyšetrenia určí príčinu Vašich ťažkostí.
Prajem pekný zvyšok dňa
S pozdravom, PharmDr. Lucia Kubáňová